CELEX: 32022D0048
Language: da
Date: 2021-12-15 00:00:00
Title: Europa-Parlamentets og Rådets afgørelse (EU) 2022/48 af 15. december 2021 om mobilisering af Den Europæiske Fond for Tilpasning til Globaliseringen for Afskedigede Arbejdstagere på baggrund af en ansøgning fra Italien — EGF/2021/003 IT/Porto Canale

14.1.2022   
               
               
                  DA
               
               
                  Den Europæiske Unions Tidende
               
               
                  L 9/35
               
            
         EUROPA-PARLAMENTETS OG RÅDETS AFGØRELSE (EU) 2022/48
         af 15. december 2021
         om mobilisering af Den Europæiske Fond for Tilpasning til Globaliseringen for Afskedigede Arbejdstagere på baggrund af en ansøgning fra Italien — EGF/2021/003 IT/Porto Canale
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2021/691 af 28. april 2021 om Den Europæiske Fond for Tilpasning til Globaliseringen for Afskedigede Arbejdstagere (EGF) og om ophævelse af forordning (EU) nr. 1309/2013 (1), særlig artikel 15, stk. 1,
         under henvisning til den interinstitutionelle aftale af 16. december 2020 mellem Europa-Parlamentet, Rådet for Den Europæiske Union og Europa-Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan hen imod indførelse af nye egne indtægter (2), særlig punkt 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den Europæiske Fond for Tilpasning til Globaliseringen for Afskedigede Arbejdstagere (EGF) har til formål at udvise solidaritet og fremme anstændig og bæredygtig beskæftigelse i Unionen ved at yde støtte til arbejdstagere, der er blevet afskediget, og selvstændige, hvis aktivitet er ophørt i tilfælde af større omstruktureringer, og hjælpe disse med at vende tilbage til anstændig og bæredygtig beskæftigelse så hurtigt som muligt.
                  
               
                     (2)
                  
                  
                     EGF må ikke overstige et maksimalt årligt beløb på 186 mio. EUR (i 2018-priser), jf. artikel 8 i Rådets forordning (EU, Euratom) 2020/2093 (3).
                  
               
                     (3)
                  
                  
                     Den 15. juli 2021 indgav Italien en ansøgning om at mobilisere EGF i forbindelse med afskedigelser i Porto Industriale di Cagliari SpA i Italien. Den blev suppleret med yderligere oplysninger i henhold til artikel 8, stk. 5, i forordning (EU) 2021/691. Den pågældende ansøgning opfylder betingelserne for et økonomisk støttebeløb fra EGF, jf. artikel 13 i forordning (EU) 2021/691.
                  
               
                     (4)
                  
                  
                     I overensstemmelse med artikel 4, stk. 3, i forordning (EU) 2021/691 kan Italiens ansøgning antages, da det område, der er berørt af afskedigelserne, er et lille arbejdsmarked, og afskedigelserne har en alvorlig indvirkning på beskæftigelsen og den regionale økonomi.
                  
               
                     (5)
                  
                  
                     Som følge af Italiens ansøgning bør EGF derfor mobiliseres til at yde en økonomisk støtte på 1 493 407 EUR.
                  
               
                     (6)
                  
                  
                     For at minimere den tid, som det tager at mobilisere EGF, bør denne afgørelse anvendes fra vedtagelsesdatoen —
                  
               VEDTAGET DENNE AFGØRELSE:
         
            Artikel 1
            Inden for rammerne af Den Europæiske Unions almindelige budget for regnskabsåret 2021 stilles der et beløb til rådighed fra Den Europæiske Fond for Tilpasning til Globaliseringen for Afskedigede Arbejdstagere på 1 493 407 EUR i forpligtelses- og betalingsbevillinger.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            Den anvendes fra den 15. december 2021.
         
         
            Udfærdiget i Strasbourg, den 15. december 2021.
            
               
                  På Europa-Parlamentets vegne
               
               D.M. SASSOLO
               
                  Formand
               
            
            
               
                  På Rådets vegne
               
               A. LOGAR
               
                  Formand
               
            
         
         
            (1)  EUT L 153 af 3.5.2021, s. 48.
         
            (2)  EUT L 433 I af 22.12.2020, s. 28.
         
            (3)  Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027 (EUT L 433 I af 22.12.2020, s. 11).